Voleo bih da danas imam slobodan dan.
Hteo bih da vam ispričam
zašto dosta elektronskih projekata za zdravlje ne uspevaju.
Mislim da je najbitnija stvar u tome
da smo prestali da slušamo pacijente.
Na Univerzitetu Radbud
smo odredili glavnog referenta za slušanje,
to je Korina Jansen, u publici je,
i domaćin je svim govornicima.
Molim vas, pozdravite je velikim aplauzom.
(Aplauz)
Ono što ona radi
je slušanje.
I to ne na neki naučni način -
ona stavi ispred sebe šolju kafe ili čaja
i pita pacijente, porodicu, rođake:
"Šta se dešava?
Kako vam možemo pomoći?"
Volimo da mislimo,
da je ovo jedan od velikih problema
zbog kog svi - možda ne baš svi -
ali većina elektronskih projekata za zdravlje propadaju,
zato što smo prestali da slušamo.
Ovo je moja bežična vaga. Veoma je jednostavna.
Ima samo jedno dugme, za uključivanje i isključivanje.
Svakog jutra stajem na nju.
I da, imam izazov za sebe,
kao što možete videti.
Moj izazov je na 95 kg.
Ali ono što je jednostavno u vezi sa ovim
je da svaki put kada stanem na nju,
ona šalje moje podatke u Gugl Zdravlje.
Takođe ih preuzima i moj lekar opšte prakse,
tako da može da vidi moje probleme sa težinom,
ne istog trenutka
kada mi je potrebna kardiološka pomoć ili slično,
nego i gledajući unazad.
Ali tu je još nešto.
Kao što neki od vas možda znaju, imam više od 4 000 pratilaca na Tviteru.
Tako da svakog jutra
stanem na svoju bežičnu vagu
i pre nego što uđem u auto, ljudi pričaju sa mnom:
"Lusijen, mislim da ti danas treba laganiji ručak."
(Smeh)
Ali to je najlepša stvar koja može da se desi,
jer je ovo pritisak okoline,
vršnjački pritisak koji pomaže pacijentima -
pošto se ovo može koristiti za gojaznost,
može se koristiti
i kako bi pacijenti prestali da puše.
Ali sa druge strane, takođe se može koristiti
kako bi se ljudi izvukli iz fotelja
i pokušali da rade zajedno na nekoj vrsti igre
da bi dobili veću kontrolu nad svojim zdravljem.
I stvari se ubrzaju.
Kao što je Danijel već pokazao,
Od sledeće nedelje, ovo će biti dostupno.
Ovaj maleni merač pritiska u krvi
biće povezan na vaš mobilni telefon ili nešto slično.
I ljudi će moći iz svojih kuća,
da izmere krvni pritisak,
pošalju rezultate doktoru
ili ih podele sa drugima, na primer,
za oko sto dolara.
Ovo je tačka gde pacijenti dolaze u pozicijiu
ne samo da povrate kontrolu na sobom,
da budu kapetan svog broda,
nego i da pomognu nama u zdravstvu
zbog izazova s kojima se suočavamo,
kao što je porast troškova u zdravstvu,
povećani zahtevi i slično.
Napravimo tehnike koje su lake za korišćenje,
koje svi mogu da koriste,
i krenimo sa njima kako bismo obuhvatili pacijente u tim.
I ovo možete da uradite ovakvim tehnikama,
ali takođe i umrežavanjem.
Jedna od stvari koju smo uradili je ova
i voleo bih da je podelim sa vama putem ovog kratkog snimka.
(Muzika)
(Kraj muzike)
(Zvuci otkucaja srca)
Svi imamo navigaciju u našim automobilima.
Možda čak i na našim mobilnim telefonima.
Odlično znamo gde se nalaze svi bankomati
u gradu Mastrihtu.
Takođe znamo gde su sve benzinske stanice.
Sigurno bismo mogli naći i restorane brze hrane.
Ali gde bi bio najbliži defibrilator
da pomogne ovom pacijentu?
Raspitali smo se i niko nije znao.
Niko nije znao gde je bio najbliži defibrilator
u tom trenutku.
Onda smo umrežili Holandiju.
Napravili smo vebsajt
i zamolili ljude: "Ako vidite defibrilator,
molimo vas javite nam, recite gde se nalazi,
i recite nam kada radi",
pošto nekada nisu otvoreni van radnog vremena, naravno.
Preko 10 hiljada defibrilatora u Holandiji
je već prijavljeno do sada.
Sledeći korak je bio pronalaženje aplikacije za ovo.
Napravili smo aplikaciju za ajped.
Napravili smo aplikaciju za Layar, proširenu stvarnost,
kako bismo pronašli ove defibrilatore.
Ako ste u gradu poput Mastrihta i nekome pozli,
možete iskoristi vaš mobilni telefon,
i u sledećih par nedelja i vaš Majkrosoft telefon,
kako biste našli najbliži defibrilator
koji može da spasi živote.
Od danas,
voleli bismo da predstavimo ovo ne samo kao AED4EU,
što je ime proizvoda,
nego kao AED4US.
Voleli bismo da započnemo ovo na globalnom nivou.
Zamolili bismo sve naše kolege iz ostatka sveta,
na srodnim univerzitetima, da nam pomognu
da zajedno radimo poput mreže
kako bismo umrežili sve ove defibrilatore u celom svetu.
Tako da ako ste na odmoru i nekome pozli,
bez obzira da li vam je rođak ili samo neko ispred vas,
možete da pronađete ovo.
Druga stvar koju bismo vas zamolili
je da kompanije širom sveta
pomognu kako bi se testirali ovi defibrilatori.
Ovo bi mogle biti kurirske službe
ili radnici za kablovsku televiziju na primer,
samo da vide da li su prijavljeni defibrilatori
još uvek na svom mestu.
Tako da vas molimo da nam pomognete sa ovim kako bismo
ne samo poboljšali zdravlje, nego i preuzeli kontrolu nad njim.
I to je sve od mene.
Hvala vam.
(Aplauz)